2.1.

Šioje direktyvoje: 2.1.1. „Elektromagnetinis suderinamumas“ – tai transporto priemonės, sudedamosios(-ųjų) dalies(-ių) ar atskirojo(-ų) techninio(-ių) mazgo(-ų) gebėjimas savo elektromagnetinėje aplinkoje veikti pagal nustatytus reikalavimus ir niekam toje aplinkoje nesukeliant nepriimtinų elektromagnetinių trukdžių. 2.1.2. „Elektromagnetiniai trukdžiai“ – tai bet koks elektromagnetinis reiškinys, kuris gali pakenkti transporto priemonės, sudedamosios(-ųjų) dalies(-ių) arba atskirojo(-ųjų) techninio(-ių) mazgo(-ų) ar bet kokio kito greta transporto priemonės eksploatuojamo prietaiso, įrangos ar sistemos veikimui. Elektromagnetiniai trukdžiai – tai elektromagnetinis triukšmas, pašalinis signalas arba pačios sklidimo aplinkos pasikeitimas. 2.1.3. „Elektromagnetinis atsparumas“ – tai transporto priemonės, sudedamosios(-ųjų) dalies(-ių) arba atskirojo(-ų) techninio(-ių) mazgo(-ų) gebėjimas veikti nenukrypstant nuo nustatytų darbinių parametrų, jeigu tuo pačiu metu spinduliuojami (nustatyti) elektromagnetiniai trukdžiai, t. y. radijo siųstuvų perduodami radijo dažnio signalai arba pramonės, mokslo ir medicinos aparatūros spinduliuotė, kuri transporto priemonės atžvilgiu yra vidinė arba išorinė. 2.1.4. „Elektromagnetinė aplinka“ – tai tam tikroje vietoje esančio elektromagnetinio reiškinio visuma. 2.1.5. „Plataus dažnių diapazono spinduliavimas“ – tai spinduliavimas, kurio dažnių diapazonas yra didesnis nei tam tikros matavimo aparatūros ar imtuvo dažnių diapazonas (Tarptautinis specialus radijo trukdžių komitetas (CISPR) 25, 2-asis leidimas). 2.1.6. „Siauro dažnių diapazono spinduliavimas“ – tai spinduliavimas, kurio dažnių diapazonas yra mažesnis nei tam tikros matavimo aparatūros ar imtuvo dažnių diapazonas (Tarptautinis specialus radijo trukdžių komitetas (CISPR) 25, 2-asis leidimas). 2.1.7. „Elektrinė ir (arba) elektroninė sistema“ – tai elektrinis(-iai) ir (arba) elektroninis(-iai) prietaisas(-ai) arba jų komplektas(-ai) su visomis susijusiomis elektros jungtimis, kurie yra transporto priemonės dalis, tačiau kurioms, palyginti su transporto priemone, nebūtina suteikti atskiro tipo patvirtinimo. 2.1.8. „Elektrinis ir (arba) elektroninis surenkamasis mazgas (EESM)“ – tai elektrinis ir (arba) elektroninis prietaisas arba jų komplektas(-ai) su visomis elektros jungtimis ir instaliacija, skirtas įmontuoti transporto priemonėje ir atliekantis vieną ar daugiau specialių funkcijų. Gamintojo arba jo įgaliotojo atstovo prašymu elektrinį ir (arba) elektroninį surenkamąjį mazgą (EESM) galima patvirtinti kaip „sudedamąjį dalį“ arba „atskirąjį techninį mazgą“ (ATM) (žr. Direktyvos 70/156/EEB 2 straipsnį). 2.1.9. „Transporto priemonių tipas“ elektromagnetinio suderinamumo atžvilgiu – tai transporto priemonės, iš esmės nesiskiriančios šiais požymiais: 2.1.9.1. variklio skyriaus bendruoju dydžiu ir forma; 2.1.9.2. elektrinių ir (arba) elektroninių sudedamųjų dalių bendruoju išdėstymu ir bendrąja elektros instaliacijos schema; 2.1.9.3. pirmine medžiaga, iš kurios pagamintas transporto priemonės kėbulas arba karkasas (jeigu taikoma) (pvz., plieno, aliuminio ar stiklo pluošto kėbulo karkasas). Naudojant kitos medžiagos plokštes transporto priemonė nepriskiriama kitam tipui, jeigu nepakinta pirminė kėbulo medžiaga. Tačiau apie tokius variantus būtina pranešti. 2.1.10. „EESM tipas“ elektromagnetinio suderinamumo atžvilgiu – tai EESM, iš esmės nesiskiriantys šiais požymiais: 2.1.10.1. EESM atliekama funkcija; 2.1.10.2. bendruoju elektrinių ir (arba) elektroninių sudedamųjų dalių išdėstymu, jeigu taikoma. 2.1.11. „Transporto priemonės elektros instaliacija“ – tai maitinimo įtampos, šynų sistemos (pvz., CAN), signaliniai arba antenos laidai, kuriuos sumontuoja transporto priemonės gamintojas. 2.1.12. Su atsparumu susijusios funkcijos – tai: a) su tiesioginiu transporto priemonės valdymu susijusios funkcijos: — ►M5 suprastėjus eksploatacinėmis charakteristikoms arba iš dalies pakeitus: pvz., variklį, pavarą, stabdžius, pakabą, vairo mechanizmo pavarą reguliuojančią elektroninę sistemą, greičio ribotuvus, ◄ — turint įtakos vairuotojo užimamai padėčiai: pvz., sėdynės arba vairaračio padėtis, — turint įtakos vairuotojo apžvelgiamumui: pvz., artimosios priekinės šviesos, priekinio stiklo valikliai; b) su vairuotojo, keleivio ir kitų kelių eismo dalyvių apsauga susijusios funkcijos: — pvz., oro pagalvės ir saugos diržai; c) funkcijos, kurios, jeigu nebūtų užtikrinamas sklandus jų atlikimas, trikdytų vairuotoją ir kitus kelių eismo dalyvius: — optiniai trikdžiai: nustatytų reikalavimų neatitinkantis pvz., posūkių rodiklių, stabdymo žibinto, skersinio transporto priemonės kontūro gabarito žibinto, galinio gabarito žibinto, avarinio sustojimo ženklo veikimas, įspėjamaisiais indikatoriais, lemputėmis arba rodikliais su a arba b punktuose nurodytomis funkcijomis susijusios klaidingos informacijos, kurią gali tiesiogiai matyti vairuotojas, pateikimas, — akustiniai trikdžiai: klaidingas, pvz., nuo vagystės saugančio įtaiso, signalo įsijungimas; d) su transporto priemonės duomenų magistralės veiksmingumu susijusios funkcijos: — užkirtus kelią duomenis perduoti transporto priemonės duomenų magistralės sistemomis, kuriomis perduodami duomenys, reikalingi kitų su atsparumu susijusių funkcijų atlikimui pagal nustatytus reikalavimus užtikrinti; e) funkcijos, kurios, jeigu nebūtų užtikrinamas sklandus jų atlikimas, turi įtakos privalomiesiems transporto priemonės duomenims, pvz., tachografui, kilometražo skaitikliui. ▼M4 2.1.13. „24 GHz mažojo nuotolio radijo ryšio įrenginiai“ — tai radijo ryšio įrenginiai, apibrėžti Komisijos sprendimo 2005/50/EB ( 5 ) 2 straipsnio 2 dalyje ir atitinkantys to sprendimo 4 straipsnyje nurodytus eksploatavimo reikalavimus. ▼M6 ————— ▼M3